Metsä Group press release
Metsä Groupi metsatööstusettevõte Metsä Wood on ostnud Eestis Pärnu linnas 10-hektarilise tööstuskrundi ja alustab kohe uue kasevineeritehase ehitustöid.
Kasevineeritehase ehitus Pärnus on osa Metsä Woodi 100 miljoni euro suurusest investeerimisprogrammist, mille Metsä Wood avalikustas 2016. aasta juunis. Programm viiakse ellu perioodil 2017–2018. Uue tehasega luuakse Pärnus ligikaudu 200 töökohta. Tehas alustab tootmist 2018. aasta teisel poolel.
„Metsä Wood investeerib kasevineeri tootmisesse üleilmse kasvava nõudluse paremaks rahuldamiseks. Uue tehase asukoht Pärnus tagab väga hea logistikaühenduse meie põhiturgudega. Kasespoon toodetakse Soomes ja töödeldakse vineeriks Pärnu tehases. See on suur investeering meie konkurentsivõime parandamisse. Kasevineeri tootmisvõimsus Pärnu tehases saab olema 50 000 kuupmeetrit aastas,“ räägib Metsä Woodi tootmis- ja tehnoloogiajuht Jari Tikkanen.
Metsä Woodi ja Nordecon AS vahel allkirjastatud ehitusleping hõlmab 29 000 ruutmeetri suuruse tootmistsehhi ning olme- ja kontoriruumide ehitust.
Jälgige ehitusprojekti aadressil www.metsawood.ee
METSÄ GROUP
Metsä Group on jätkusuutliku biotehnoloogia teerajaja, kasutades taastuvat puitu jätkusuutlikult hallatud põhjamaistest metsadest. Metsä Group keskendub puiduvarustusele ja metsateenustele, puidutoodetele, tselluloosile, värskest kiudainest papile ja salvrättidele ning küpsetuspaberitele.
Metsä Groupi müük oli 2016. aastal kokku 4,7 miljardit eurot ja ettevõttes töötab ligikaudu 9 300 inimest. Grupp tegutseb umbes 30 riigis. Metsäliitto Cooperative on Metsä Groupi emaettevõte ja selle omanikeks on umbes 104 000 Soome metsaomanikku.
METSÄ WOOD
Metsä Wood pakub konkurentsivõimelisi ja keskkonnasõbralikke puittooteid arendajatele, ettevõtetele ja edasimüüjatele. Meie tooted on valmistatud põhjamaisest puidust, kvaliteetsest jätkusuutlikust toormaterjalist. Meie müügitulu 2016 aastal oli 0,5 miljonit eurot ning anname tööd umbes 1500 inimesele. Metsä Wood kuulub Metsä Groupi.